કાંગડાઃ કહેવાય છે અર્થી જેટલી નાની હોય તેટલી પીડા વધુ થાય છે. હિમાચલ પ્રદેશના નૂરપુર વિસ્તારમાં ખુવાડા ગામમાં પોતાના દિલના ટૂકડાની વિદાય આપતી આંખો આસુથી છલકાઈ રહી હતી. કાલ સુધી સવારે સ્કૂલ ડ્રેસમાં તૈયાર થઈને જઈ રહેલા બાળકો આજે કફનમાં લપેટાયેલા હતા અને સ્કૂલ બસ સુધી તેમને છોડીને આવતા હાથ આજે તેમને અંતિમ યાત્રા પર લઈ જતા ધ્રૂજી રહ્યા હતા. કોઈને વાતની કલ્પના પણ નહીં હોય કે આવી દુર્ઘટના સર્જાશે અને એક પળમાં માસૂમો તેમની આંખોથી દૂર થઈ જશે. દરેક વ્યક્તિ એક વાત કહી રહી હતી કે આખરે કિસ્મત આટલી નિર્દયી કઈ રીતે હોઈ શકે છે.